Document ID: 31995D0020

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Φεβρουαρίου 1995 για τροποποίηση της έβδομης απόφασης 85/355/ΕΟΚ του Συμβουλίου για την ισοδυναμία των επιτοπίων ελέγχων των σποροπαραγωγικών καλλιεργειών που διενεργούνται σε τρίτες χώρες και της έβδομης απόφασης 85/356/ΕΟΚ του Συμβουλίου για την ισοδυναμία των σπόρων που παράγονται σε τρίτες χώρες (95/20/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/400/ΕΟΚ του Συμβουλίου της 14ης Ιουνίου 1966 περί εμπορίας των σπόρων τεύτλων προς σπορά (1), όπως τροποποιήθηκε τελευταία από την οδηγία 90/654/ΕΟΚ (2),
την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας των σπόρων προς σπορά κτηνοτροφικών φυτών (3), όπως τροποποιήθηκε τελευταία από την οδηγία 92/19/ΕΟΚ της Επιτροπής (4),
την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας των σπόρων προς σπορά (5), όπως τροποποιήθηκε τελευταία από την οδηγία 93/2/ΕΟΚ της Επιτροπής (6),
την έβδομη απόφαση 85/355/ΕΟΚ του Συμβουλίου της 27ης Ιουνίου 1985 για την ισοδυναμία των επιτοπίων ελέγχων των σποροπαραγωγικών καλλιεργειών που διενεργούνται στις τρίτες χώρες (7), όπως τροποποιήθηκε τελευταία από την απόφαση 94/21/ΕΚ της Επιτροπής (8), και ιδίως το άρθρο 2,
την έβδομη απόφαση 85/356/ΕΟΚ του Συμβουλίου της 27ης Ιουνίου 1985 για την ισοδυναμία των σπόρων προς σπορά που παράγονται σε τρίτες χώρες (9), όπως τροποποιήθηκε τελευταία από την απόφαση 94/21/ΕΚ (10), και ιδίως το άρθρο 4,
Εκτιμώντας:
ότι, με την απόφαση 85/355/ΕΟΚ, το Συμβούλιο έκρινε ότι οι επιτόπιοι έλεγχοι των σποροπαραγωγικών καλλιεργειών ορισμένων φυτικών ειδών, που διενεργούνται στις τρίτες χώρες, πληρούν τους όρους που έχουν θεσπισθεί στις κοινοτικές οδηγίες 7
ότι, με την απόφαση 85/356/ΕΟΚ, το Συμβούλιο έκρινε ότι οι σπόροι προς σπορά ορισμένων φυτικών ειδών που παράγονται σε ορισμένες τρίτες χώρες είναι ισοδύναμοι με τους αντίστοιχους σπόρους που παράγονται στην Κοινότητα 7
ότι, για ορισμένα φυτικά είδη, τα ως άνω ισχύουν επίσης και για τη Χιλή και τη Νέα Ζηλανδία 7
ότι, μετά από εξέταση των κανόνων που ισχύουν στη Χιλή καθώς επίσης και του τρόπου με τον οποίο εφαρμόζονται, προέκυψε ότι, όσον αφορά το σόργο, οι οριζόμενοι επιτόπιοι έλεγχοι πληρούν τους όρους που προβλέπονται στο παράρτημα Ι της οδηγίας 66/402/ΕΟΚ και ότι οι όροι που διέπουν τη συγκομιδή και τον έλεγχο των σπόρων σε αυτή τη χώρα παρέχουν τις ίδιες εγγυήσεις, όσον αφορά τα χαρακτηριστικά στοιχεία, την ταυτότητα, την εξέταση, τη σήμανση και τον έλεγχο των σπόρων, με τους όρους που εφαρμόζονται σε τέτοιου είδους σπόρους οι οποίοι συλλέγονται και ελέγχονται στην Κοινότητα 7
ότι θα πρέπει να επανεισαχθούν στις αποφάσεις 85/355/ΕΟΚ και 85/356/ΕΟΚ τα κτηνοτροφικά μπιζέλια και οι σπόροι σόγιας 7 τα δύο αυτά είδη είχαν εισαχθεί στις προαναφερόμενες αποφάσεις με την απόφαση 89/124/ΕΟΚ (11), εν συνεχεία, όμως είχαν εξαληφθεί από αυτές τις αποφάσεις 7
ότι, από την εξέταση των κανόνων που ισχύουν στη Νέα Ζηλανδία και του τρόπου με τον οποίο εφαρμόζονται, προέκυψε ότι, όσον αφορά τα κτηνοτροφικά τεύτλα, οι οριζόμενοι επιτόπιοι έλεγχοι πληρούν τους όρους που προβλέπονται στο παράρτημα Ι της οδηγίας 66/400/ΕΟΚ, και ότι οι όροι που διέπουν τη συγκομιδή και τον έλεγχο των σπόρων σ' αυτή τη χώρα παρέχουν τις ίδιες εγγυήσεις, όσον αφορά τα χαρακτηριστικά στοιχεία, την ταυτότητα, την εξέταση, τη σήμανση και τον έλεγχο, με τους όρους που εφαρμόζονται σε τέτοιου είδους σπόρους οι οποίοι συλλέγονται και ελέγχονται στην Κοινότητα 7
ότι θα πρέπει, κατά συνέπεια, να επεκταθούν αναλόγως οι υφιστάμενες ισοδυναμίες για τη Χιλή και τη Νέα Ζηλανδία 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για τους σπόρους προς σπορά και το πολλαπλασιαστικό υλικό για τη γεωργία, τη φυτοκομία και τη δασοκομία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο πίνακας που εμφαίνεται στο μέρος Ι σημείο 2 του παραρτήματος της απόφασης 85/355/ΕΟΚ τροποποιείται σύμφωνα με το παράρτημα Ι.
Άρθρο 2
Ο πίνακας που εμφαίνεται στο μέρος Ι σημείο 2 του παραρτήματος της οδηγίας 85/356/ΕΟΚ τροποποιείται σύμφωνα με το παράρτημα ΙΙ.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 2 Φεβρουαρίου 1995.

Labels: 18
17
5
6